Vér-Hierarchia

A Vér-Hierarchia egy rendkívül érdekes és összetett társadalmi struktúra, amely az emberi-házak és a Ruhendarion-ház között működik. A ruhendarionok egy rejtélyes, nemes faj, amely különleges képességekkel rendelkezik (mint például az oroszlánná változás). A Vér-Hierarchia, a ruhendarionok és az emberi társadalom közötti kapcsolatokat és hierarchiát írja le a vérszerinti kapcsolatok, és az öröklődő képességek alapján.

Négy rangba sorolják a vér tisztaságának szintjét: Aranyvér, Ezüstvér és Bronzvér. Miután a ruhendarionok uralkodása elkezdődött, a Vér-Hierarchia fontossága már törvényi szintre emelkedet. (R.u.13-ban I. Roneor törvénybe iktatta azt)

## Aranyvérű Ruhendarionok

Az **Aranyvérű Ruhendarionok** a Vér-Hierarchia legfelső rétegét alkotják. Ők a Ruhendarionok királyi családjának tagjai és rendelkeznek mind az emberi, mind az oroszlán formájuk kifinomult képességeivel. Az Aranyvérűek az irányítók, az uralkodók és a végső döntéshozók a Ruhendarionok között, ám egy ezüstvérű férfi örökös így is előrébb áll az öröklési rangsorban, mint egy aranyvérű nő örökös. Az emberi világban is tisztelettel és félelemmel néznek rájuk, és hatalmuk a Ruhendarionok közösségének szükséges egyensúlyát garantálja.

**Aranyvérű akkor lehet valaki ha:**

* "A" és "B" szülő aranyvérű.
* "A" szülő aranyvérű és "B" szülő ezüstvérű.
* Ha az apa aranyvérű, és a Ruhendarion nevet viseli.

## Ezüstvérű Fél Ruhendarionok

A második réteget az **Ezüstvérű Ruhendarionok** alkotják. Ők azok, akik csak félig ruhendarion. Sokszor a fél arany nevet is viselik. Az Ezüstvérűek örökölnek néhány ruhendarion képességet, bár nem teljes körűen. Az ezüstvérűek közvetlen rokonságban és kapcsolatban állnak az aranyvérűekkel. Egy ezüstvérű férfi ruhendarion örökölheti a trónt, ha kinevezi a király örökösének, de ez is csak akkor ha egy aranyvérűvel házasodik a férfi örökös, ezzel teljesen biztosítva a ruhendarion fajfentartást.

**Ezüstvérű akkor lehet valaki ha:**

* "A" és "B" szülő is ezüstvérű.
* "A" szülő aranyvérű, "B" szülő bronzvérű/ember.

Az Ezüstvérűek magas rangú nemesek szoktak lenni, de van hogy a király vagy az aranyvérű hercegek fattyakat nemzenek. Ez bonyodalmat okozott volna egyes helyzetekben, ezért a fattyak törvényét kiadó I. Mereon Ruhendarion király tisztázta azon fattyak jogait is, akik a ruhendarion Vér-Hierarchia törvényei szerint nemesvérrel (-arany, -ezüst, -bronz) születtek. Ezen fattyakat a "Hamis" névvel látták el, ezzel megbélyegezvén és kitaszítván őket a nemesi jogrendből. Egyedül a király tehette meg, hogy egy fattyat legitimizál, azaz nemesvérűnek nyílvánítja a fattyúnak született gyermeket (legyen az épp a ruhendarionok egyik félrelépése, vagy egy nemesi származású ember fattya)

## Bronzvérűek

A legalsó réteget a **Bronzvérűek** alkotják. Ők olyan emberek, akiknek legalább egy nagyszülője ruhendarion volt. Bár nem rendelkeznek teljes ruhendarion képességekkel, a családi kapcsolatuk miatt különleges elismerést kapnak. A Bronzvérűek szorosan összekapcsolódnak a ruhendarionokkal, és gyakran szolgálnak nekik az udvarban, vagy a királyság bármely pontján az ő javukért.

Nagyon ritkán tudtak a bronzvérüek elsajátítani egyes képességeket, melyekkel felmenőik születtek, de voltak kivételek. Ezek a bizonyos kivételek a történelem egyik legismertebb emberei közé tartoznak.

**Bronzvérű akkor lehet valaki ha:**

* "A" és "B" szülő bronzvérű
* "A" szülő ezüstvérű, "B" szülő bronzvérű/ember